Ұлттық аграрлық ғылыми-білім беру орталығы

«Ұлттық аграрлық ғылыми-білім беру орталығы» КеАҚ — Қазақстанның аграрлық саласының ғылыми-білім беру мекемелерінің мемлекет және бизнеспен тұрақты өзара әрекеттесуінің бірыңғай операторы, ғылыми-білім беру орталығы. Тарихы "Ұлттық аграрлық ғылыми-білім беру орталығы" коммерциялық емес акционерлік қоғамы Үкіметтің 2015 жылғы 22 тамыздағы № 659 қаулысымен құрылды. Акционерлік қоғам құрамына Ауыл шаруашылығы министрлігінің 3 жоғары оқу орны өтті. Сонымен бірге "ҚазАгроИнновация" акционерлік қоғамын таратып, мүлкін "Ұлттық аграрлық ғылыми-білім беру орталығына" беру көзделді. Үкіметтің 2016 жылғы 25 қазандағы № 616 қаулысы "ҚазАгроИнновация" акционерлік қоғамының толық таратылуын жоққа шығарды. Үкіметтің 2017 жылғы 3 сәуірдегі № 160 қаулысымен "ҚазАгроИнновация" акционерлік қоғамы мен оның 42 еншілес ұйымы "Ұлттық аграрлық ғылыми-білім беру орталығы" коммерциялық емес акционерлік қоғамына қосылды. Үкіметтің 2020 жылғы 8 қыркүйектегі № 558 қаулысымен Аграрлық орталықтың "Қазақ су шаруашылығы ғылыми-зерттеу институты" мен "Балық шаруашылығы ғылыми-өндірістік орталығы" ЖШС Экология, геология және табиғи ресурстар министрлігінің қарамағына өтті. Үкіметтің 2022 жылғы 29 сәуірдегі № 275 қаулысымен "Қазақ ғылыми-зерттеу ветеринария институты" ЖШС Денсаулық сақтау министрлігінің жаңадан құрылған "QazBioPharm" Ұлттық холдингінің құрамына берілді. Үкіметтің 2022 жылғы 25 қарашадағы № 949 қаулысымен "Агроөнеркәсіптік кешендегі экономикалық саясаттың талдау орталығы" ЖШС тікелей Ауыл шаруашылығы министрлігінің қарамағына өтті. Үкіметтің 2022 жылғы 26 желтоқсандағы № 1061 қаулысымен "Агроинженерия ғылыми-өндірістік орталығы" ЖШС Индустрия және инфрақұрылымдық даму министрлігінің қарамағына өтті. Үкіметтің 2024 жылғы 29 шiлдедегi № 610 қаулысымен "Ә.Н. Бөкейхан атындағы Қазақ орман шаруашылығы және агроорманмелиорация ғылыми-зерттеу институты" ЖШС Экология және табиғи ресурстар министрлігі Орман шаруашылығы және жануарлар дүниесі комитетінің қарамағына өтті. Миссиясы мен қызмет көрсету бағыттары «ҰАҒБО» КеАҚ миссиясы - Қазақстан Республикасының агроөнеркәсіптік кешенінің инновациялық дамуына жәрдемдесу. Олардың қатарында: сұрыптардың өнімділігін арттыру үшін егін шаруашылығында инновациялық тәсілдерді енгізу, жаңа технологияларды апробациялау және енгізу үшін тәжірибе шаруашылықтарының негізінде демонстрациялық алаңдарды құру, Қазақстан Республикасының АӨК дамыту үшін отандық және шетелдік ғылыми-зерттеу әзірлемелерін жасау, аграрлық саладағы ғылыми ортаны нығайту және одан әрі дамыту. Миссияны орындау үшін «ҰАҒБО» КеАҚ келесі қызмет түрлерін жүзеге асырады: * Агроөнеркәсіп кешенінің ғылыми және кадр әлеуетін арттыру. * Еншілес ұйымдардың құқықтары мен мүдделерін қорғау. * Мемлекеттік органдармен тиімді өзара әрекеттесу. * Ауыл шаруашылығы саласының бәсекеге қабілеттілігі мен экономикалық тиімділігін арттыру, аграрлық ресурстар мен стандарттарды дамыту, аграрлық сектордағы инвестициялық және инновациялық белсенділікке ынталандыру мақсатында акциялары Қоғамға берілетін заңды тұлғаларды тиімді басқару. * Педагогикалық қызметкерлердің, студенттердің бірлескен ғылыми-зерттеу және тәжірибелік-құрылымдық жұмыстарын ынталандыру. * Тәжірибелі-конструкторлық жұмыс саласындағы халықаралық ынтымақтастықты, агроөнеркәсіптік кешендегі инновациялық сипаттағы іргелі және қолданбалы зерттеулерді дамыту, олардың коммерциялануы және Қазақстан Республикасында жүзеге асырылуы. * Отандық тәжірибе-конструкторлық жұмыстарды, агроөнеркәсіптік кешеннің іргелі және қолданбалы зерттеулерін сыртқы нарықтарға алға жылжытуға жәрдемдесу. * «ҰАҒБО» КеАҚ-ның және оның еншілес ұйымдарының қызметіне халықаралық стандарттарды енгізу. * Ауыл шаруашылығына отандық және шетелдік инвестицияларды тарту. * Заманауи өндірістік технологияларды енгізетін ауыл шаруашылығы тауарын өндірушілер үшін ынталандыру шараларын әзірлеу. * Қазақстанның аграрлық ғылым мен білім деңгейін халықаралық сапа стандарттарына көтеру. * Қазақстандық аграрлық ғылыми өнімдерді (сорттар, тұқымдар, технологиялар және т.б.) әлемдік және аймақтық нарықтарға жылжыту. * Заманауи ғылыми әзірлемелерді және инновациялық технологияларды өндіріске енгізудің тиімді жүйесін құру. * Аймақтық тәжірибе-эксперименталдық орталықтар желісін және білімді тарату орталықтарын құру. * Бюджет қаражатын тиімді пайдалануды қамтамасыз ету және бюджеттен тыс қаражат есебінен ғылыми әзірлемелерді бірлесіп қаржыландыру жүйесін құру. * Әлемдік деңгейде аграрлық ғылым мен білім инфрақұрылымын құру және дамыту және оның дұрыс жұмыс істеуін қамтамасыз ету . Еншілес ұйымдары Акционерлік қоғам құрамына 31 еншілес компания, оның ішінде 3 жоғары оқу орны, 11 ғылыми-зерттеу институты, 15 тәжірибе шаруашылығы және 2 сервистік компания кіреді. Жоғары оқу орындары * «Қазақ ұлттық аграрлық зерттеу университеті» КеАҚ — 100% (Алматы) * «С. Сейфуллин атындағы Қазақ агротехникалық зерттеу университеті» КеАҚ — 100% (Астана) ** «А.И. Бараев атындағы Астық шаруашылығы ғылыми-өндірістік орталығы» ЖШС — 100% (Ақмола облысы, Научный кенті) *** Көкшетау филиалы (Ақмола облысы, Шағалалы ауылы) ** «Солтүстік Қазақстан ауыл шаруашылық тәжірибе станциясы» ЖШС — 100% (СҚО, Шағалалы ауылы) * «Жәңгір хан атындағы Батыс Қазақстан аграрлық-техникалық университеті» КеАҚ — 100% (Орал) Ғылыми-зерттеу орталықтары * «Қазақ аграрлық-өнеркәсіптік кешенінің экономикасы және ауылдық аумақтарды дамыту ғылыми-зерттеу институты» ЖШС — 100% (Алматы) ** Солтүстік филиалы (Астана) * «Қазақ егіншілік және өсімдік шаруашылығы ғылыми-зерттеу институты» ЖШС — 100% (Алматы облысы, Алмалыбақ ауылы) ** Талдықорған филиалы (Жетісу облысы, Өтенай ауылы) ** Жамбыл филиалы (Жамбыл облысы, Бесағаш ауылы) * «Қазақ жеміс-көкөніс шаруашылығы ғылыми-зерттеу институты» ЖШС — 100% (Алматы) ** «Павлодар» аймақтық филиалы (Павлодар облысы, Кемеңгер ауылы) ** «Сарыағаш» аймақтық филиалы (Түркістан облысы, Жемісті ауылы) ** «Қайнар» аймақтық филиалы (Алматы облысы, Қайнар ауылы) ** «Талғар» аймақтық филиалы (Алматы облысы, Алмалық ауылы) * «Ы. Жақаев атындағы Қазақ күріш шаруашылығы ғылыми-зерттеу институты» ЖШС — 100% (Қызылорда) * «Қазақ қайта өңдеу және тағам өнеркәсіптері ғылыми-зерттеу институты» ЖШС — 100% (Алматы) ** Семей филиалы ** Астана филиалы * «Қазақ мал шаруашылығы және жемшөп өндірісі ғылыми-зерттеу институты» ЖШС — 100% (Алматы) ** «Қ.Ү. Медеубеков атындағы Қой шаруашылығы ғылыми-зерттеу институты» филиалы (Алматы облысы, Мыңбаев ауылы) ** «Мал шаруашылығы ғылыми-инновациялық орталығы» филиалы (Астана) * «Ж. Жиембаев атындағы Қазақ өсімдік қорғау және карантин ғылыми-зерттеу институты» ЖШС — 100% (Алматы) ** Қостанай филиалы (Қостанай облысы, Тобыл қаласы) ** «Оңтүстік Қазақстан» филиалы (Түркістан облысы, Ынтымақ ауылы) * «Ө.Ө. Оспанов атындағы Қазақ топырақтану және агрохимия ғылыми-зерттеу институты» ЖШС — 100% (Алматы) ** «Орталық Азия экология және қоршаған орта ғылыми-зерттеу орталығы» ЖШС — 51% (Алматы) * «Қазақ жылқы шаруашылығы және жемшөп өндіру ғылыми-зерттеу институты» ЖШС — 100% (Ақтөбе) * «Оңтүстік-Батыс мал және өсімдік шаруашылығы ғылыми-зерттеу институты» ЖШС — 100% (Шымкент) ** «Өсімдіктер генетикалық қорының Н.И. Вавилов атындағы Арал өңірі тәжірибе станциясы» филиалы (Ақтөбе облысы, Шалқар қаласы) ** Атырау филиалы * «Солтүстік Қазақстан ауыл шаруашылығы ғылыми-зерттеу институты» ЖШС — 100% (СҚО, Бескөл ауылы) Тәжірибе станциялары мен шаруашылықтары * «Арқалық ауыл шаруашылық тәжірибе станциясы» ЖШС — 51% (Қостанай облысы, Ашутасты ауылы) * «Заречное» ауыл шаруашылығы тәжірибе станциясы» ЖШС — 100% (Қостанай облысы, Заречное ауылы) * «Кондрат тәжірибе көрсететін орман питомнигі» ЖШС — 100% (СҚО, Боровское ауылы) * «Көкшетау тәжірибелік-өндірістік шаруашылығы» ЖШС — 100% (Ақмола облысы, Шағалалы ауылы) * «Красноводопад ауыл шаруашылығы тәжірибе станциясы» ЖШС — 100% (Түркістан облысы, Сарқырама ауылы) * «Қазақ тұлпары» ЖШС — 100% (Қостанай облысы, Заречное ауылы) * «Қарабалық ауыл шаруашылығы тәжірибе станциясы» ЖШС — 100% (Қостанай облысы, Научное ауылы) * «Қарабау тәжірибелік-өндірістік шаруашылығы» ЖШС — 100% (Түркістан облысы, Қарабау ауылы) * «А.Ф. Христенко атындағы Қарағанды ауыл шаруашылық тәжірибе станциясы» ЖШС — 100% (Қарағанды облысы, Центральное ауылы) * «Мақта және бақша ауыл шаруашылығы тәжірибе станциясы» ЖШС — 100% (Түркістан облысы, Атакент кенті) ** Шардара филиалы (Түркістан облысы, Ұзыната ауылы) * «Мерке» тәжірибе шаруашылығы» ЖШС — 100% (Жамбыл облысы, Жеміс-жидек ауылы) * «Орал ауыл шаруашылығы тәжірибе станциясы» ЖШС — 100% (БҚО, Деркөл кенті) * «Павлодар ауыл шаруашылық тәжірибе станциясы» ЖШС — 100% (Павлодар облысы, Кемеңгер ауылы) * «Түгіскен» тәжірибе шаруашылығы» ЖШС — 100% (Қызылорда облысы, Түгіскен ауылы) * «Шығыс Қазақстан ауыл шаруашылық тәжірибе станциясы» ЖШС — 100% (ШҚО, Опытное Поле ауылы) Сервистік компаниялар * «Республикалық мал шаруашылығын асылдандыру орталығы «Асыл түлік» АҚ — 94,89% (Ақмола облысы, Қосшы қаласы) * «Агротехнологияларды трансферттеу және коммерцияландыру орталығы» ЖШС — 100% (Астана) Басшылары ; Ұлттық аграрлық ғылыми-білім беру орталығының басшылары # Асқар Наметов (2015-2017) # Ұлан Тәжібаев (2018-2019) # Төлеутай Рақымбеков (2019-2020) # Гүлмира Исаева (2021-2022) # Дархан Балпанов (2022-2023) # Бауыржан Қасенов (2023-2024) # Айгүл Ахмеджанова (2024-2025) # Ерлан Айтаханов (2025) # Бауыржан Асанов (2025-) ; «ҚазАгроИнновация» басшылары # Төлеутай Рақымбеков (2007-2009) # Берік Оспанов (2009) # Баян Әлімғазинова (2009-2010) # Серік Кененбаев (2010-2012) # Сергей Могильный (2012-2014) # Әзімхан Сатыбалдин (2014-2015) ; Ұлттық академиялық аграрлық зерттеулер орталығының басшысы * Әзімхан Сатыбалдин (1996-2003) Қосымша мәліметтер Дереккөздер